ຮອງນາຍົກລັດຖະມົນຕີຫວຽດນາມ ຈີ້ງດີງຢຸງເຄື່ອນໄຫວຢ້ຽມຢາມລາວ
ທ່ານຮອງນາຍົກລັດຖະມົນຕີຫວຽດນາມ ຈີ້ງດີງຢຸງ
ໃນຂອບເຂດການຢ້ຽມຢາມ ແລະ ເຮັດວຽກຢູ່ລາວແຕ່ວັນທີ 5 – 6/10, ຕອນບ່າຍວັນທີ 5/10, ຢູ່ນະຄອນຫຼວງວຽງຈັນ, ທ່ານຮອງນາຍົກລັດຖະມົນຕີຫວຽດນາມ ຈີ້ງດີງຢຸງ ໄດ້ເຂົ້າຢ້ຽມຄຳນັບທ່ານເລຂາທິການໃຫຍ່, ປະທານປະເທດລາວ ບຸນຍັງ ວໍລະຈິດ ແລະ ທ່ານນາຍົກລັດຖະມົນຕີລາວ ທອງລຸນ ສີສຸລິດ. ທ່ານຮອງນາຍົກລັດຖະມົນຕີຫວຽດນາມ ຈີ້ງດີງຢຸງ ໄດ້ລາຍງານໃຫ້ບັນດາການນຳລາວຊາບກ່ຽວກັບໝາກຜົນແຫ່ງການເຈລະຈາກັບທ່ານ ທ່ານຮອງນາຍົກລັດຖະມົນຕີລາວ ສອນໄຊ ສີພັນດອນ. ຕາມນັ້ນແລ້ວ, 2 ຝ່າຍເປັນເອກະສັນກັນວ່າ ໃນໄລຍະທີ່ຈະມາເຖິງຈະສືບຕໍ່ປະຕິບັດບັນດາຂໍ້ຕົກລົງຂັ້ນສູງ, ບັນດາໝາກຜົນທີ່ບັນລຸໄດ້ໃນກອງປະຊຸມຄັ້ງທີ 38 ຄະນະກຳມາທິການລະຫວ່າງລັດຖະບານກ່ຽວກັບການຮ່ວມມື 2 ຝ່າຍຫວຽດນາມ-ລາວ, ສັນຍາຮ່ວມມືຫວຽດນາມໄລຍະ 2016-2020. 2 ຝ່າຍເປັນເອກະສັນໃຫ້ບຸລິມະສິດຜັນຂະຫຍາຍບັນດາໂຄງການເຊື່ອມຕໍ່ດ້ານພະລັງງານ ແລະ ຄົມມະນາຄົມຂົນສົ່ງລະຫວ່າງ 2 ປະເທດ.
(ແຫຼ່ງຄັດຈາກ VOV)